चट्टानों को सजाने-संवारने की ललक
चट्टानोंके प्रति आस्था। सुनने में थोड़ा अटपटा लगेगी। पर यही सच है। मानो तो देव, नहीं पत्थर की तर्ज पर मनोहरपुर प्रखंड के रायकेरा पंचायत के किसानसाई की एक पहाड़ी की सात चट्टानों की आस्था के साथ सदियों से पूजा हो रही है। ग्रामीणों ने बैठक कर इसे संवारने का लिया निर्णय लिया है। ब्राह्मणी नामक चट्टान तथा ब्राह्मणी के भाई के रूप में अवस्थित 7 चट्टानों की पूजा होती है। ब्राह्मणी चट्टान की चौड़ाई लगभग 20 फुट है तथा लंबाई 80 फुट है। नवरात्र में इन चट्टानों पर सप्तमी, अष्टमी, नवमी में कुंवारी युवतियों द्वारा दूध एवं जल चढ़ाया जाता है। साथ ही दो दिन तक रामायण पाठ एवं हवन भी होता है। इतना ही नहीं इस पूजा को देखने के लिए मनोहरपुर आनंदपुर प्रखंड के अलावा जराईकेला, गोइलकेरा, सोनुवा, बिश्रा आदि स्थानों से काफी संख्या में लोग जुटते हैं।
लोगों की आस्था से जुड़ा ऐतिहासिक ब्राह्मणीय पत्थर।
ऐतिहासिक ब्राह्मणीय पत्थर को दिखाते लोग।
पूजा स्थल की घेराबंदी
करने का निर्णय
रायकेराके 8 मौजा की समितियां बैठक कर कई महत्वपूर्ण निर्णय ली हैं। पुजारी उमेशचंद्र नायक की अध्यक्षता में बैठक हुई। जिसमें ब्राह्मणी चट्टान पूजा स्थल पर भव्य मंदिर का निर्माण कराने का प्रस्ताव रखा गया। साथ ही पूजा स्थल की घेराबंदी करने का भी निर्णय लिया गया। वहीं दर्शनीय स्थल तक पहुंचने के लिए एक पीसीसी सड़क का भी प्रस्ताव रखा गया। पूजा स्थल का सौंदर्यीकरण नहीं हो पाया है। इसके लिए वन प्रमंडल पोड़ाहाट चाईबासा, वन क्षेत्र आनंदपुर, अंचलाधिकारी मनोहरपुर को ज्ञापन दिया गया है। बैठक में प्रफुल्लचंद्र महतो, विष्णुदेव महतो, प्रदीप महतो, संजय महतो, अंजन महतो समेत कई लोग मौजूद थे।
विशेषताएं : बारिश होने
की है मान्यता
ब्राह्मणीचट्टान से कई धार्मिक विशेषताएं भी जुड़ी हुई हैं। बताते चलें कि कुंवारी युवतियों द्वारा दूध जलाभिषेक करने के कुछ ही घंटों बाद बारिश होने की मान्यता है। वहीं इससे लोगों का आत्मविश्वास जुड़ा हुआ है।
इधर-उधरबिखरी पड़ी
हैं प्राचीन प्रतिमाएं
बुजुर्गोंके अनुसार चट्टान के अगल-बगल बिखरे धार्मिक स्थलों को चिह्नित कर प्राचीन प्रतिमाओं को सुसज्जित किया गया है। यहां पर कई प्राचीन अवशेष मिलते हैं।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva